
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 27.05.2014               

Plx 257        


AVIZ

asupra propunerii legislative privind exploatarea resurselor naturale cu conţinuturi de metale preţioase ale României
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind exploatarea resurselor naturale cu conţinuturi de metale preţioase ale României, trimisă cu adresa nr. Pl-x 257 din  5 mai  2014, înregistrată cu nr.4c-11/554  din 6 mai  2014.
Senatul, în calitate de primă Cameră sesizată, a respins propunerea legislativă la data de 28 aprilie  2014. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizională.

Propunerea legislativă  are ca obiect  de  reglementare  exploatarea resurselor naturale ale României cu conţinuturi de metale preţioase. Aliajul de aur, argint şi alte metale rare, rezultat în urma procesării resurselor naturale cu conţinuturi de metale preţioase de pe teritoriul României, va fi prelucrat la Regia Autonomă Monetăria Statului Român, în vederea obţinerii de lingouri de metale preţioase fine, cu parametri înscrişi în standardele internaţionale acceptate şi conforme cu  certificatul de garanţie „good delivery”. Banca Naţională a României are drept de preemţiune asupra tuturor lingourilor de metale preţioase „good delivery” produse pe teritoriul ţării. 
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 27 mai  2014.

Membrii Comisiei au examinat iniţiativa legislativă supusă avizării, expunerea de motive şi avizul negativ  al Consiliului Legislativ nr.19 din 8 ianuarie 2014. 
În urma dezbaterilor, cu unanimitate de  voturi, s-a hotărât avizarea  negativă a propunerii legislative. 
În raport de obiectul şi conţinutul reglementării, iniţiativa legislativă face parte din categoria legilor ordinare.

